ကုဋိဒါယက

အရှင်ကုဋိဒါယကထေရ်    သည်  မြတ်စွာဘုရား၏ သာသနာတော်ရှိ ရဟန္တာတစ်ပါး ဖြစ်သည်။  လွန်လေပြီးသော အတိတ်ဘဝ၌ အရှင်ကုဋိဒါယကထေရ်သည် တောတောင်အတွင်း၌ လှည့်လည်သီတင်းသုံးတော်မူသော ဘုရားရှင်အား သစ်ပင်ရင်း၌ ဖူးတွေ့ခဲ့ရပါသည်။ ထိုအခါ အရှင်ထေရ်သည် ကြည်ညိုသော စိတ်စေတနာတို့ဖြင့် သစ်ရွက်မိုးကျောင်းလေးကို ဆောက်လုပ်၍ ဘုရားရှင်အား လှူဒါန်းခဲ့လေသည်။

သစ်ရွက်မိုးကျောင်း လှူဒါန်းခဲ့ရသော ကုသိုလ်ကောင်းမှုကြောင့် အရှင်ကုဋိဒါယကထေရ်သည် ၉၁ ကမ္ဘာပတ်လုံး အပါယ်လေးဘုံသို့ လားရောက်ခြင်း မရှိခဲ့ပေ။ ဤသို့သော ကောင်းကျိုးချမ်းသာကို ခံစားရခြင်းသည် သစ်ရွက်မိုးကျောင်းကို လှူဒါန်းခဲ့ရသော အကျိုးပင် ဖြစ်လေသည်။

ထိုမျှမကသေး အရှင်ကုဋိဒါယကထေရ်သည် လေးပါးသော ပဋိသမ္ဘိဒါဉာဏ်၊ ရှစ်ပါးသော ဝိမောက္ခတရားနှင့် ခြောက်ပါးသော အဘိညာဉ်တို့ကိုလည်း ရရှိပိုင်ဆိုင်တော်မူပြီး မြတ်စွာဘုရား၏ အဆုံးအမတော်ကိုလည်း ကောင်းစွာ လိုက်နာကျင့်သုံး ပြီးစီးခဲ့လေသည်။(အပဒါန၊၁၊၂၅၈။)

ကိုးကား

Category:ဗုဒ္ဓဝင် ပုဂ္ဂိုလ်များ